Miro Cerar

Miro Cerar (født 25. august 1963 i Ljubljana) er en slovensk jurist og politiker (Stranka Mira Cerarja (Cerars parti)). Han ble 18. september 2014 utnevnt som sitt lands statsminister. Cerar ble 13. september 2018 etterfulgt som statsminister av Marjan Šarec.

Cerar er sønn av tidligere justisminister Zdenka Cerar og landslagsturneren Miroslav Cerar. Han er professor i jus ved universitetet i Ljubljana.

Cerar kunngjorde i mai 2014 at han ville gå inn i politikken da den sittende statsminister Alenka Bratušek søkte om avskjed etter å ha tapt ledervalget i eget parti. Han grunnla i juni samme år partiet Stranka Mira Cerarja (SMC) (Cerars parti). SMC regnes som et sentrum-venstre parti.

SMC gjorde 13. juli 2014, bare seks uker etter grunnleggelsen, et meget godt valg og oppnådde ca. 34,8 % av stemmene. Partiet ble parlamentets største med 36 av 90 plasser. Nasjonalforsamlingen valgte 25. august 2014 Miro Cerar med 51 av 90 stemmer som ny statsminister med oppdrag å fremsette forslag til regjering innen 15 dager.

Referanser

Eksterne lenker 
 
 Fra partistiftelse til statsminister på fem uker, NRK, 12.06.2014

Slovenias statsministre‎
Personer fra Ljubljana
Fødsler i 1963